# ΤΑΞΙΔΙ ΣΤΟ TORRE DEL GRECO

Στις 13 Οκτωβρίου ξεκινήσαμε όλοι ( εγώ και οι σημαθητές μου, Ζωη-Ιωάννα Νταϊλιάνη, Παναγιώτης Παπασπύρου, Νάσος Ντόκος και οι δύο καθηγήτριες που μας συνόδευαν, η κυρία Μαγαλιού και Μπλούνα) , πολύ νωρίς το πρωί, γιατί είχαμε μεγάλο ταξίδι μπροστά μας. Κατά τις 11:30 φτάσαμε στο αεροδρόμιο Ελ. Βενιζέλος. Μιας και είχαμε αρκετή ώρα μέχρι να επιβιβαστούμε στο αεροπλάνο, κάναμε βόλτα στο χώρο του αεροδρομίου. Έπειτα από 1 και 30 ώρα πτήσης προσγειωθήκαμε στον αερολιμένα της Νάπολης, όπου μας περίμενε ταξί για να μας μεταφέρει στο Torre Del Greco που βρίσκεται λίγο έξω από την Νάπολη. Εκεί μας περίμεναν οι οικογένειες, οι οποίες μας φιλοξένησαν. Η κοπέλα που με φιλοξένησε ονομάζεται Vittoria .Το απόγευμα της ίδιας μέρας συναντηθήκαμε με τα υπόλοιπα παιδία από την Ιταλία και μας έδειξαν την πόλη. Λίγο αργότερα χωριστήκαμε με τα παιδιά. Εγώ με την Vittoria και την οικογένεια της, πήγαμε σε ένα εστιατόριο με άλλες δύο οικογένειες για να φάμε την πρώτη μου αυθεντική, Ιταλική πίτσα.

ΜΕΡΑ 1η

Η πρώτη μας μέρα στην Ιταλία ξεκίνησε πολύ νωρίς, καθώς έπρεπε να αλλάξουμε πολλά μέσα μεταφοράς, για να φτάσουμε στην υπέροχη Ρώμη. Εκεί ανεβήκαμε στο ΄΄ κόκκινο λεωφορείο’’ για να μπορούμε να μετακινούμαστε εύκολα στην πόλη. Επειδή δεν είχαμε πολύ χρόνο, επισκεφτήκαμε τα πιο γνωστά αξιοθέατα, όπως το Κολοσσαίο, το Βατικανό, το ΄Fontana Di Trevi΄ κ.α. Αργά το απόγευμα επιστρέψαμε στο Torre Del Greco, όπου φάγαμε βραδινό με τις οικογένειες.

ΜΕΡΑ 2η

Την επόμενη μέρα το πρωί επισκεφτήκαμε την παλιά πόλη την Νάπολης μαζί με τα υπόλοιπα παιδιά, από όλες τις χώρες που συμμετέχουν στο πρόγραμμα. Αρχικά πήγαμε στο μουσείο του San Gennaro. Μετά καθίσαμε σε ένα ιταλικό εστιατόρια για να φάμε πίτσα και να γνωριστούμε καλύτερα τα άλλα παιδιά, αργότερα κάναμε ξενάγηση στην παλιά πόλη. Όταν επιστρέψαμε πήγαμε στην παραλία και τα παιδιά μιας και ήξεραν το μέρος μας πρότειναν να ανέβουμε σε κάτι μαύρα βράχια, για να δούμε όλοι μαζί το ηλιοβασίλεμα. Πραγματικά η θέα ήταν μαγευτική. Δυστυχώς, η Vittoria έπρεπε να πάει στο μάθημα θεάτρου και αναγκαστήκαμε να φύγουμε. Όταν επιστρέψαμε σπίτι, η μαμά της είχε μαγειρέψει μακαρόνια με σάλτσα και φάγαμε μαζί με την οικογένειά της.

ΜΕΡΑ 3η

Στις 8 το πρωί πήγαμε κανονικά στο σχολείο μαζί με τα παιδιά. Την πρώτη ώρα η τάξη της Vittoria's είχε γυμναστική και έτσι εγώ μαζί με τον Oscars, ένα από τα αγόρια από την Λετονία διαλέξαμε ομάδες, αν και μας ήταν λίγο δύσκολο μιας και δεν ξέραμε τα ονόματα από τους υπόλοιπους μαθητές. Όταν επιτέλους καταλήξαμε στις ομάδες άρχισε ο αγώνας. Δυστυχώς η ομάδα μου δεν κέρδισε. Παρόλα αυτά το διασκεδάσαμε πολύ. Την δεύτερη ώρα ήρθε στην αίθουσα και μια άλλη τάξη μαζί με την καθηγήτρια των αγγλικών και μας ρωτούσαν ερωτήσεις σχετικά με τα ενδιαφέροντά μας, την χώρα μας και πολλά άλλα. Μετά το πέρας της δεύτερης ώρας συγκεντρωθήκαμε όλοι μαζί και πήγαμε σε ένα άλλο κτήριο του σχολείου για να παίξουμε ένα μικρό απόσπασμα από τον Μικρό Πρίγκιπα. Αξίζει να αναφερθεί ότι το δικό μας θεατρικό ήταν ένα από τα καλύτερα, διότι το είχαμε προετοιμάσει από καιρό με τη βοήθεια της κυρίας Αντονέλλας Χήρα, μια αξιόλογη ηθοποιό της πόλης μας. Το μεσημέρι φάγαμε όλοι μαζί στο σχολείο φαγητά που είχαν προετοιμάσει οι μητέρες των παιδιών. Επιπλέον, παίξαμε πολλά παιχνίδια και συζητήσαμε. Κατά τις 4 πήγαμε στο εργοστάσιο κοραλλιών, γιατί η πόλη είναι γνωστή για τα κοράλλια της. Το βράδυ, μαζί με τα παιδιά από την Πορτογαλία, την Λετονία και την Τουρκία παίξαμε μπόουλινγκ και φάγαμε όλοι παρέα.

ΜΕΡΑ 4η

Την Τετάρτη συγκεντρωθήκαμε στο ξενοδοχείο για να αναχωρήσουμε για Amalfi Coast. Τελικά οι δύο ώρες ταξίδι σε δύσβατο δρόμο άξιζαν καθώς το Amalfi Coast είναι σαν να έχει βγει από παραμύθι. Μπορούμε να πούμε πως θυμίζει αρκετά τα ελληνικά νησιά τον Κυκλάδων. Αφότου είδαμε το μουσείο του χαρτιού αναχωρήσαμε για το Ravello, ένα χωριό λίγο πιο ψηλά, για να φάμε μεσημεριανό. Στο Ravello τα αγόρια της παρέας έπαιξαν ποδόσφαιρο, ενώ εμείς τα κορίτσια καθίσαμε και συζητούσαμε. Όταν επιστρέψαμε η Vittoria κι εγώ πήγαμε στο μάθημα χορού της, το οποίο λέγεται video dance.

ΜΕΡΑ 5η

Την προτελευταία μέρα πήγαμε για άλλη μια φορά στη Νάπολη. Αυτή την φορά όμως στην νέα πόλη. Είδαμε το Palazzo Reale και περιηγηθήκαμε λίγο στην πόλη. Το μεσημέρι οι Ιταλοί πρότειναν να φάμε κάτι παραδοσιακό, όπως κι έγινε. Ήταν έναν κώνος από χαρτί που περιείχε τηγανιτά κολοκυθάκια, μελιτζάνες, ψωμί και μακαρόνια. Αργά το μεσημέρι γυρίσαμε στο Torre Del Greco και μετά από μία ώρα είχε προγραμματιστεί συνάντηση στο δήμαρχο. Το βράδυ, αυτής της ημέρας, ήταν το καθιερωμένο αποχαιρετιστήριο δείπνο, στο οποίο οι Ιταλοί μαθητές μας παρουσίασαν έναν Ιταλικό χορό που ονομάζεται ταραντέλα και τραγούδησαν παραδοσιακά τραγούδια.

ΜΕΡΑ 6η

Την τελευταία μας μέρα στην πόλη επισκεφτήκαμε τον αρχαιολογικό χώρο της Πομπηίας, άλλα δεν είχαμε αρκετό χρόνο για να δούμε όλη την πόλη. Παρόλα αυτά αυτό που προλάβαμε να δούμε είναι αρκετό για να καταλάβει κανείς την μεγαλοπρέπεια της πόλης

Ήταν μια πολύ ωραία εμπειρία, την οποία σίγουρα θα ξαναέκανα, Επίσης έκανα φιλίες με παιδιά από όλο τον κόσμο και ελπίζω να κρατήσουν για αρκετά χρόνια

Μαγκούτη Βασιλική